Diari Oficial de la Generalitat Valenciana


Sumari del DOGV 2820, del 05-09-1996 (1996/839126)

ACORD de 13 d'agost de 1996, del Govern Valencià, pel qual s'adjudica definitivament i s'autoritza la transferència de l'emissora d'Alacant 93.2 MHz. a favor de la mercantil Ràdio i Comunicacions, SA.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2820

Data del DOGV
:   05-09-1996

Secció del DOGV
:   ALTRES DISPOSICIONS

Número del document
:   1996/839126


Data del document
:   13-08-1996

Organisme emissor
:   Conselleria de Presidència

Tipus de document
:   Acord

Correcció d'errades

ACORD de 13 d'agost de 1996, del Govern Valencià, pel qual s'adjudica definitivament i s'autoritza la transferència de l'emissora d'Alacant 93.2 MHz. a favor de la mercantil Ràdio i Comunicacions, SA.   
El Govern Valencià, en la reunió del dia 13 d'agost de 1996, adoptà l'acord següent:  
Per Ordre de 17 de setembre de 1982, es va adjudicar provisionalment a Informació i Publicacions, SA, el servei públic de radiodifusió sonora, en ones mètriques amb modulació de freqüència a Alacant, en la freqüència 93.2 MHz.  
La concessió provisional esmentada s'entendrà condicionada als compromisos internacionals adquirits per Espanya en la matèria, així com al compliment dels requisits d'ordre tècnic i d'altra legislació aplicable.  
De conformitat amb el Reial Decret 1.126/1985, de 19 de juny, de traspàs de funcions de l'administració de l'estat a la Generalitat Valenciana, en matèria de Mitjans de Comunicació Social, es va trametre a la Direcció General de Mitjans de Comunicació Social i Relacions Informatives de la Presidència de la Generalitat Valenciana, una relació d'expedients d'emissores de freqüència modulada, corresponents al Pla Tècnic Transitori, Reial Decret 1.433/1979, de 8 de juny, entre els quals es trobava l'expedient de referència, número 162/83, que estava encara en la fase d'adjudicació provisional.  
La Direcció General de Telecomunicacions va inspeccionar l'emissora esmentada, de la qual va obtenir un resultat satisfactori. Les característiques tècniques assignades a aquesta són les següents:  
- Coordenades: 38º 21' 04'' N  
 00º 29'30'' W  
- Cota (m): 82  
- Denominació de l'emissió: 256KF8EHF  
- Freqüència (MHz):93.2  
- Potència radiada aparent màxima (W): 8.000  
- Potència màxima nominal de l'equip transmissor (W): 5.000  
- Potència d'eixida autoritzada de l'equip transmissor (W): 2.976  
- Sistema radiant: 4 Dipols. Omnidireccional.  
- Altura sobre el sòl del centre elèctric de l'antena (m): 26  
- Altura del pal de l'antena (m): 30  
- Altura efectiva màxima (m): 108  
- Polarització: mixta.  
En l'expedient consta el document privat pel qual Informació i Publicacions, SA, concessionària provisional de l'emissora d'Alacant, 93.2 MHz., transferia a Ràdio i Comunicacions, SA, la concessió esmentada, condicionant aquesta cessió a l'atorgament de la concessió definitiva i a la preceptiva autorització administrativa.  
Alhora, s'ha acreditat davant l'administració que l'adquirent, Ràdio i Comunicacions, SA compleix els requisits legals exigits per la disposició addicional sisena de la Llei 3/1987, de 18 de desembre, d'Ordenació de les Telecomunicacions.  
En virtut d'açò i de conformitat amb les competències que li atribueixen el Reial Decret 1126/1985, de 19 de juny, i el Decret 40/1989, de 13 de març, del Govern Valencià, a proposta del conseller de Presidència, el Govern Valencià  
ACORDA  
Primer  
Adjudicar definitivament a Informació i Publicacions, SA, el servei públic de radiodifusió sonora, en ones mètriques amb modulació de freqüència, a la localitat d'Alacant, amb les característiques tècniques descrites.  
Segon  
Autoritzar el canvi de titularitat de l'emissora esmentada, de radiodifusió sonora, en ones mètriques amb modulació de freqüència, a Alacant, a favor de Ràdio i Comunicacions, SA.  
La concessió definitiva implica per al titular l'acatament de la normativa aplicable, tant estatal com autonòmica, durant del període de vigència. L'incompliment dels requisits legals podrà originar-ne la revocació.  
Contra aquest acord, que esgota la via administrativa, hom pot interposar, després de la comunicació prèvia preceptiva al Govern Valencià, un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb els articles 48, 109 c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/92), sense perjudici que els interessats puguen exercir qualsevol altre recurs que estimen oportú.  
València, 13 d'agost de 1996  
El conseller secretari del Govern Valencià,  
JOSÉ JOAQUíN RIPOLL SERRANO